open-index/open-wikipedia-markdown huggingface dataset:
Γιουρούκι Φλώρινας

Το **Γιουρούκι** ήταν μικρό χωριό της Ελλάδας στον Νομό Φλώρινας, με πληθυσμό 31 κατοίκους σύμφωνα με την απογραφή του 2011. Απαλλοτριώθηκε και κατεδαφίστηκε για την επέκταση του Λιγνιτωρυχείου Αχλάδας. Ήταν κτισμένο σε μεσοσταθμικό υψόμετρο 720 μέτρα πάνω από την επιφάνεια της θάλασσας, σε οδική απόσταση 20 χιλιομέτρων περίπου ανατολικά-βορειοανατολικά από την πόλη της Φλώρινας, στους πρόποδες του όρους Βόρας. Από τη γραμμή των συνόρων με τη Βόρεια Μακεδονία απείχε 1,4 χιλιόμετρα σε ευθεία.

Κοντινότεροι οικισμοί ήταν η Αχλάδα Φλώρινας και η Άνω Αχλάδα Φλώρινας, που βρίσκονται προς τα ανατολικά-βορειοανατολικά.

Διοικητικά το Γιουρούκι υπαγόταν στην τοπική κοινότητα Αχλάδας της Δημοτικής Ενότητας Μελίτης του Δήμου Φλώρινας, στην Περιφερειακή Ενότητα Φλώρινας της Περιφέρειας Δυτικής Μακεδονίας. Παλαιότερα, εντελώς αντίστοιχα, ήταν οικισμός της κοινότητας Μεσαίου, της Επαρχίας και Νομού Φλωρίνης.

## Δημογραφία
Η εξέλιξη του πληθυσμού του Γιουρουκιού στις επίσημες απογραφές φαίνεται στον παρακάτω πίνακα.

Ο ενοριακός ναός του χωριού τιμάται στο όνομα του Αγίου Γεωργίου.

## Ανάπτυξη
Από το 2011 το ιδιωτικό Λιγνιτωρυχείο Αχλάδας, που τροφοδοτεί τον ατμοηλεκτρικό σταθμό Μελίτης της ΔΕΗ, έχει επεκταθεί με σκάμμα σε μήκος άνω του 1 χιλιομέτρου και στο Γιουρούκι. Σε έκθεση του ΤΕΕ/Τμήμα Δυτικής Μακεδονίας το 2011, αναφέρεται κατά λέξη: *«Για την εκμετάλλευση του κοιτάσματος Αχλάδας είναι απαραίτητη η άμεση μετεγκατάσταση του ομώνυμου χωριού, που είναι αναπτυγμένο σε τρεις επιμέρους Οικισμούς (κατά σειρά Γιουρούκι, Αχλάδα, Άνω Αχλάδα)»*. Στις αρχές του 2015 η εταιρεία κατέθεσε αίτηση για την αναγκαστική απαλλοτρίωση των οικισμών, εκτιμάται όμως ότι η διαδικασία θα είναι μακρόχρονη και δύσκολη ελλείψει χρημάτων.

## Παραπομπές


## Πηγές
* *Ελλάς: οδικοί-τουριστικοί χάρτες*, έκδ. Ν. & Ι. Φώτης, 33η έκδοση, Αθήνα 2005/6
* *[[Google Earth]]*

Γιουρουκι
Γιουρουκι
Γέρακας Ξάνθης

Ο **Γέρακας** είναι μικρό ορεινό χωριό του Νομού Ξάνθης με πληθυσμό 31 κατοίκους σύμφωνα με την απογραφή του 2011. Είναι κτισμένο στις νότιες πλαγιές του όρους Κούλα, σε μεσοσταθμικό υψόμετρο 340 μέτρα πάνω από την επιφάνεια της θάλασσας, σε οδική απόσταση 12 χιλιομέτρων από το κέντρο της πόλεως της Ξάνθης, πολύ κοντά στον δρόμο Δράμας-Ξάνθης, που ακολουθεί την κοιλάδα του ποταμού Κόσυνθου στον ορεινό όγκο της Ροδόπης. Κοντινότεροι οικισμοί είναι το Μέγα Εύμοιρο και το Πίλημα. Νοτιοδυτικά του χωριού υψώνεται η κορυφή Αχλαδοβούνι ή Αχλάτ Τσαλ (υψόμετρο 1.402 μέτρα).

Διοικητικά ο Γέρακας υπάγεται σήμερα στην ομώνυμη τοπική κοινότητα της Δημοτικής Ενότητας Σταυρούπολης του Δήμου Ξάνθης, στην Περιφερειακή Ενότητα Ξάνθης της Περιφέρειας Ανατολικής Μακεδονίας και Θράκης. Παλαιότερα, εντελώς αντίστοιχα, ήταν έδρα ομώνυμης κοινότητας της Επαρχίας και Νομού Ξάνθης (και από το 2001 ως το 2011 του Δήμου Σταυρούπολης). Παρότι η τοπική κοινότητα φέρει το όνομά του, ο Γέρακας είναι ο 4ος σε πληθυσμό από τους 5 οικισμούς της.

Το Ησυχαστήριο του Αγίου Πορφυρίου Γέρακα και η καταπράσινη φύση της περιοχής, με διαδρομές μονοπατιών για πεζοπορία, αποτελούν στοιχεία ενδιαφέροντος για τους επισκέπτες.

## Πληθυσμός
Η εξέλιξη του πληθυσμού του Γέρακα στις επίσημες απογραφές φαίνεται στον παρακάτω πίνακα.

## Ονομασία
Πριν από τους Βαλκανικούς Πολέμους ο Γέρακας ονομαζόταν **Ατμαντζελί** ή **Ατματζαλί**.

## Προϊόντα
Στην περιοχή της παλαιάς κοινότητας και μέχρι τον κάμπο κατά τον 20ό αιώνα παράγονταν τα καλύτερης ποιότητας καπνά της Ελλάδας, που δεν κυκλοφορούσαν στο εμπόριο και με μεγάλη προσπάθεια μπορούσε κάποιος να παραγγείλει.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 9, σελ. 410
* *Ελλάς: οδικοί-τουριστικοί χάρτες*, έκδ. Ν. & Ι. Φώτης, 33η έκδοση, Αθήνα 2005/6

Γερακας
Γλαύκη Ξάνθης

Η **Γλαύκη** είναι μεγάλο χωριό του Νομού Ξάνθης, με πληθυσμό 1.447 κατοίκους κατά με την απογραφή του 2011. Είναι κτισμένο σε μεσοσταθμικό υψόμετρο 540 μέτρα πάνω από την επιφάνεια της θάλασσας, σε οδική απόσταση 23 χιλιομέτρων βόρεια από το κέντρο της πόλης της Ξάνθης, στον ορεινό όγκο της Ροδόπης. Οι γεωγραφικές συντεταγμένες της Γλαύκης είναι πλάτος 41°16΄ Βόρειο και μήκος 24°55΄ Ανατολικό. Η Γλαύκη είναι ένα από τα μεγάλα ορεινά Πομακοχώρια που βρίσκονται βόρεια-βορειοανατολικά της Ξάνθης. Κοντινότερος οικισμός είναι η Μύκη.

Διοικητικά η Γλαύκη υπάγεται σήμερα στη δημοτική κοινότητα Μύκης της Δημοτικής Ενότητας και του Δήμου Μύκης, στην Περιφερειακή Ενότητα Ξάνθης της Περιφέρειας Ανατολικής Μακεδονίας και Θράκης. Παλαιότερα, εντελώς αντίστοιχα, ήταν χωριό της κοινότητας Μύκης, της Επαρχίας και Νομού Ξάνθης.

Η εξέλιξη του πληθυσμού της Γλαύκης στις επίσημες απογραφές φαίνεται στον παρακάτω πίνακα.

Στο χωριό υπάρχει ο Σύλλογος Πομάκων Γλαύκης.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμ. 10, σελ. 98
* *Ελλάς: οδικοί-τουριστικοί χάρτες*, έκδ. Ν. & Ι. Φώτης, 33η έκδοση, Αθήνα 2005/6
* *[[Google Earth]]*

## Βιβλιογραφία
* 

Κατηγορία:Δήμος Μύκης
Γλαυκη
Κατηγορία:Πομακοχώρια
Βαθύ Σίφνου

thumb|285px|Η παραλία στο Βαθύ Σίφνου.

Το **Βαθύ** είναι παραθαλάσσιος οικισμός της νήσου Σίφνου στις Κυκλάδες και το Νότιο Αιγαίο.

## Γενικά στοιχεία
Το Βαθύ είναι κτισμένο σε μεσοσταθμικό υψόμετρο 10 μέτρα πάνω από την επιφάνεια της θάλασσας, σε οδική απόσταση 10 χιλιόμετρα νοτιοδυτικά από την πρωτεύουσα του νησιού Απολλωνία. Βρίσκεται στο νότιο μέρος της νοτιοδυτικής ακτής της Σίφνου, δηλαδή απέναντι από την Κίμωλο, και στον μυχό ομώνυμου όρμου.

Οι γεωγραφικές συντεταγμένες του Βαθέος Σίφνου είναι πλάτος 36°56΄ Βόρειο και μήκος 24°41΄ Ανατολικό. Κοντινότερος οικισμός είναι ο Πλατύς Γιαλός, που βρίσκεται προς τα ανατολικά, σε ευθεία απόσταση τριών χιλιομέτρων.

Εκτός από την παραλία με την αμμουδιά της, οι επισκέπτες βρίσκουν στο Βαθύ έναν γραφικό οικισμό, όπου μέχρι τα τέλη του 20ού αιώνα λειτουργούσαν και εργαστήρια κεραμικής.

Έχει χαρακτηριστεί παραδοσιακός οικισμός από το 1988.

## Διοικητικά - πληθυσμιακά στοιχεία
Διοικητικά το Βαθύ υπάγεται σήμερα στη δημοτική κοινότητα Απολλωνίας του Δήμου Σίφνου, στην Περιφερειακή Ενότητα Μήλου της Περιφέρειας Νότιου Αιγαίου. Παλαιότερα ήταν οικισμός της κοινότητας Απολλωνίας, της Επαρχίας Μήλου του Νομού Κυκλάδων.

Η εξέλιξη του πληθυσμού του Βαθέος στις επίσημες απογραφές φαίνεται στον παρακάτω πίνακα.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 7, σελ. 622
* *Ελλάς: οδικοί-τουριστικοί χάρτες*, έκδ. Ν. & Ι. Φώτης, 33η έκδοση, Αθήνα 2005/6
* *[[Google Earth]]*

Βαθυ
Κατηγορία:Χωριά της περιφερειακής ενότητας Μήλου
Χοσέ δε Ερμοσίγια

Ο **Χοσέ δε Ερμοσίγια** (José de Hermosilla, Τζερένα, Μπαδαχόθ, 1715 - Λεγανές, 1776) ήταν Ισπανός αρχιτέκτονας και στρατιωτικός μηχανικός. Υπήρξε ένας από τους σημαντικότερους αρχιτέκτονες της Ισπανίας τον 18ο αιώνα.

## Βιογραφία και έργο
Εργάστηκε μαζί με τον Τζοβάνι Μπατίστα Σακέτι και Μπεντούρα Ροδρίγεθ στο Βασιλικό Ανάκτορο της Μαδρίτης. Ακολουθώντας τις τάσεις της εποχής, ταξίδεψε στην Ιταλία όπου γνώρισε τον Φερνάντο Φούγκα, που υπήρξε μια από τις ισχυρότερες επιρροές του. Συνέχισε τη συνεργασία του με τον Ροδρίγεθ τόσο στην Ακαδημία Καλών Τεχνών του Σαν Φερνάντο όσο και στη συγγραφή ενός εγχειριδίου γεωμετρίας ενώ συμμετείχε στο ταξίδι του Χουάν ντε Μπιγιανουέβα στην Ανδαλουσία με σκοπό την ανάλυση και περιγραφή των αραβικών μνημείων της περιοχής. Από το 1756 εργάστηκε ως στρατιωτικός μηχανικός (σε περιπτώσεις όπως την εκστρατεία στην Πορτογαλία)· αναφορικά με την αστική αρχιτεκτονική συνέγραψε το πρώτο σχέδιο για το Γενικό Νοσοκομείο της Μαδρίτης (σήμερα Μουσείο Βασίλισσα Σοφία) ενώ υπήρξε ο πρώτος αρχιτέκτονας που σχεδίασε την νέα πολεοδομική μορφή της λεωφόρου του Πράδο, έχοντας την υποστήριξη του φίλου του, Κόμη της Αράντα. Εν τέλει το μεγαλεπίβολο σχέδιο της λεωφόρου πραγματοποιήθηκε από τον ανταγωνιστή του Μπεντούρα Ροδρίγεθ που εκμεταλλεύτηκε τον παραγκωνισμό του κόμη και τα οικονομικά προβλήματα των έργων για να αναλάβει ο ίδιος την αποπεράτωσή του.

## Παραπομπές


Κατηγορία:Ισπανοί αρχιτέκτονες
Ντάνι Γκλόβερ

Ο **Ντάνι Λέμπερν Γκλόβερ** (αγγλικά: *Danny Lebern Glover*, 22 Ιουλίου 1946 -) είναι Αμερικανός ηθοποιός, σκηνοθέτης και πολιτικός ακτιβιστής.  Περισσότερο γνωστός είναι για τον πρωταγωνιστικό του ρόλο στη σειρά ταινιών *Φονικό όπλο*, ως Roger Murtaugh, όπως επίσης και στις ταινίες *[[Το Πορφυρούν Χρώμα (ταινία)|Το πορφυρούν χρώμα]]* (1985), *[[Predator 2]]* (1990) και *Angels in the Outfield* (1994). Αξιοσημείωτοι είναι και κάποιοι δευτερεύοντες ρόλοι του σε ταινίες όπως το *Silverado* (1985), το *Witness* (1985), το *[[Σε βλέπω (ταινία)|Saw]]* (2004) και το *2012* (2009). Εκτός από αυτά έχει εμφανιστεί σε πολλές ακόμα ταινίες, τηλεοπτικές σειρές και θεατρικές παραστάσεις. Είναι επίσης ενεργό υποστηρικτής ουμανιστικών αξιών και ιδεών.

## Φιλμογραφία

## Παραπομπές


## Εξωτερικοί σύνδεσμοι
* 
* 
* 

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί σκηνοθέτες
Κατηγορία:Αμερικανοί ακτιβιστές
Κατηγορία:Αμερικανοί παραγωγοί ταινιών
Κατηγορία:Αμερικανοί ηθοποιοί φωνής
Κατηγορία:Αμερικανοί ηθοποιοί τηλεόρασης
Κατηγορία:Νικητές Ανθρωπιστικού Βραβείου Τζιν Χέρσολτ
Μιχαήλ Νικολάεβιτς της Ρωσίας

Ο **Μιχαήλ Νικολάεβιτς** (ρωσ. *Михаил Николаевич*, 25 Οκτωβρίου 1832 - 18 Δεκεμβρίου 1909) από τον Οίκο του Σλέσβιχ-Χόλσταϊν-Γκόττορπ ήταν μέγας δούκας της Ρωσίας. Είναι ο γενάρχης ιδιαίτερου κλάδου στον Οίκο του, του κλάδου του Μιχαήλ.

## Βιογραφία
Ήταν ο τέταρτος γιος του Νικολάου Α΄ της Ρωσίας και της Καρλόττας (''Αλεξάνδρας Φεοντόροβνας''), κόρης του Φρειδερίκου Γουλιέλμου Γ΄ της Πρωσίας.

Απεβίωσε το 1909 στις Κάννες σε ηλικία 77 ετών.

## Οικογένεια
Νυμφεύτηκε το 1857 την Καικιλία (''Όλγα Φεοντόροβνα''), κόρη του Λεοπόλδου της Βάδης, και είχε τέκνα:
* Νικόλαος (1859 - 1919), Μέγας Δούκας της Ρωσίας, εκτελέστηκε από τους Μπολσεβίκους.
* Αναστασία (1860 - 1922), παντρεύτηκε τον Φρειδερίκο Φραγκίσκο Γ΄ του Μεκλεμβούργου-Σβερίν.
* Μιχαήλ (1861 - 1929), Μέγας Δούκας της Ρωσίας.
* Γεώργιος (1863 - 1919), Μέγας Δούκας της Ρωσίας, εκτελέστηκε από τους Μπολσεβίκους.
* Αλέξανδρος (1866 - 1933), Μέγας Δούκας της Ρωσίας.
* Σέργιος (1869 - 1918), Μέγας Δούκας της Ρωσίας, εκτελέστηκε από τους Μπολσεβίκους.
* Αλέξιος (1875 - 1895), Μέγας Δούκας της Ρωσίας, πέθανε από φυματίωση.

## Πρόγονοι

## Παραπομπές


## Αναφορές
* Whitaker's Almanack (1900) Facsimile Reprint 1998, London: Stationery Office, ISBN 0-11-702247-0, p. 86

Κατηγορία:Μεγάλοι Δούκες της Ρωσίας
Κατηγορία:Οίκος του Σλέσβιχ-Χόλσταϊν-Γκόττορπ
Νικόλαος Μιχαήλοβιτς της Ρωσίας

Ο **Νικόλαος Μιχαήλοβιτς** (ρωσ. *Никола́й Миха́йлович*, 26 Απριλίου 1859 - 28 Ιανουαρίου 1919) από τον Οίκο του Σλέσβιχ-Χόλσταϊν-Γκόττορπ ήταν μέγας δούκας της Ρωσίας.

## Βιογραφία
Ήταν το πρώτο παιδί και ο πρωτότοκος γιος του Μιχαήλ Νικολάεβιτς της Ρωσίας και της Καικιλίας (''Όλγας Φεόντροβνας''), κόρης του Λεοπόλδου της Βάδης.

Εκτελέστηκε το 1919 στην Αγία Πετρούπολη (τότε Πέτρογκραντ) σε ηλικία 60 ετών, μαζί με τον αδελφό του, Γεώργιο Μιχαήλοβιτς, και τους εξαδέλφους του, Παύλο Αλεξάνδροβιτς και Δημήτριο Κωνσταντίνοβιτς.

## Πρόγονοι

## Παραπομπές


## Βιβλιογραφία
* Alexander, Grand Duke of Russia, Once a Grand Duke, Cassell, London, 1932.
* Chavchavadze, David, The Grand Dukes, Atlantic, 1989, ISBN 0-938311-11-5
* Cockfield, Jamie H. White Crow: The Life and Times of the Grand Duke Nicholas Mikhailovich Romanov, 1859-1919. Praeger, 2002, ISBN 0-275-97778-1
* George, Grand Duchess of Russia, A Romanov Diary, Atlantic International Publications, 1988. ISBN 0-938311-09-3
* Hall, Coryne, Little mother of Russia, Holmes & Meier Publishers, Inc, 2001. ISBN 0-8419-1421-4
* King, Greg, Wilson, Penny, Gilded Prism, Eurohistory, 2006, ISBN 0-9771961-4-3
* Troyat, Henri, Tolstoy ,Doubleday, 1967. ISBN 0-8021-3768-7
* Zeepvat, Charlotte, The Camera and the Tsars, Sutton Publishing, 2004, ISBN 0-7509-3049-7.

## Εξωτερικοί σύνδεσμοι
* 

Κατηγορία:Μεγάλοι Δούκες της Ρωσίας
Κατηγορία:Οίκος του Σλέσβιχ-Χόλσταϊν-Γκόττορπ
Μιχαήλ Μιχαήλοβιτς της Ρωσίας

Ο **Μιχαήλ Μιχαήλοβιτς** (ρωσ. *Михаил Миха́йлович*, 16 Οκτωβρίου 1861 - 26 Απριλίου 1929) από τον Οίκο του Χόλσταϊν-Γκόττορπ-Ρομανώφ ήταν μέγας δούκας της Ρωσίας.

## Βιογραφία
Ήταν το τρίτο παιδί και ο δευτερότοκος γιος του Μιχαήλ Νικολάεβιτς της Ρωσίας και της Καικιλίας (''Όλγας Φεοντόροβνας''), κόρης του Λεοπόλδου της Βάδης.

Απεβίωσε το 1929 στο Λονδίνο σε ηλικία 68 ετών από γρίπη.

## Οικογένεια
Νυμφεύτηκε μοργανατικά τη Σοφία του Μέρενμπεργκ, κόρη του Νικολάου Γουλιέλμου, του Νάσσαου και της μοργανατικής συζύγου του, Νατάλια Αλεξαντρόβνα Πούσκινα. Η Νατάλια ήταν κόρη του ποιητή Αλεξάντρ Σεργκέγιεβιτς Πούσκιν, δισεγγονού του Αμπράμ Πετρόβιτς Γκάννιμπαλ, Αφρικανού που βάπτισε ο Πέτρος Α΄ και τον έκανε στρατηγό και μηχανικό του. 

Ο Μιχαήλ είχε τέκνα, που έφεραν το επώνυμο *ντε Τόρμπυ*:
* Αναστασία (1892 - 1977), παντρεύτηκε τον σερ Χάρολντ Βέρνερ, βαρονέττο.
* Ναντέζντα (= Ελπίδα) (1896 - 1963), παντρεύτηκε τον Γεώργιο του Μπάττενμπερκ, μετέπειτα μαρκήσιο του Μίλφορντ Χέιβεν.
* Μιχαήλ (1898 - 1959), Πρίγκιπας του Τόρμπυ.

## Πρόγονοι

## Παραπομπές


## Βιβλιογραφία
* Alexander, Grand Duke of Russia. Once a Grand Duke, Cassell, London, 1932.
* Beéche, Arturo. The Other Grand Dukes, Eurohistory, 2012. ISBN 978-0-9854603-9-6
* Chavchavadze, David. The Grand Dukes, Atlantic, 1989, ISBN 0-938311-11-5
* Cockfield, Jamie H. White Crow: The Life and Times of the Grand Duke Nicholas Mikhailovich Romanov: 1859-1919. Praeger. Westport, Conn., US. 2002. ISBN 0-275-97778-1
* Crawford Rosemary & Donald. Michael and Natasha, Phoenix, 1998. ISBN 0-380-73191-6
* King, Greg. The Court of the Last Tsar, Wiley, 2006, ISBN 978-0-471-72763-7.
* Montgomery-Massingberd, Hugh (editor), Burke's Guide to the Royal Family, Burke's Peerage, London, 1973, ISBN 0-220-66222-3
* Perry, John and Pleshakov, Constantine. The Flight of the Romanovs, Basic Books, 1999, ISBN 0-465-02462-9.
* Trevelyan, Raleigh. Grand Dukes and Diamonds: The Wernhers of Luton Hoo. Secker & Warburg, 1991. ISBN 0-436-53404-5.
* Wynn, Marion. Grand Duke Michael Mikhailovich Keel Hall and Kenwood . Royalty History Digest. Vol 11.

Κατηγορία:Μεγάλοι Δούκες της Ρωσίας
Κατηγορία:Οίκος του Σλέσβιχ-Χόλσταϊν-Γκόττορπ
Μιχαήλ Μιχαήλοβιτς του Τόρμπυ

Ο **Μιχαήλ Μιχαήλοβιτς** (ρωσικά: Михаил Михайлович, 8 Οκτωβρίου 1898 - 25 Απριλίου 1959) από τον Οίκο του Σλέσβιχ-Χόλσταϊν-Γκόττορπ ήταν κόμης του Τόρμπυ.

## Βιογραφία
Ήταν ο μοναδικός γιος του Μιχαήλ Μιχαήλοβιτς, μεγάλου δούκα της Ρωσίας και της με μοργανατικό γάμο συζύγου του Σοφίας κόμισσας του Μέρενμπεργκ, κόρης του Νικολάου-Γουλιέλμου πρίγκιπα του Νασσάου. Ο Νικόλαος-Γουλιέλμος είχε νυμφευτεί με μοργανατικό γάμο τη Ναταλία Αλεξάντροβνα Πούσκινα, κόρη του ποιητή Αλεξάντρ Πούσκιν.

Ο γάμος του πατέρα του απαγορευόταν από τους νόμους του Οίκου και προκάλεσε σκάνδαλο. Του απαγορεύτηκε να ζήσει στη Ρωσία για όλη του τη ζωή και το ζεύγος μετακόμισε στο Λονδίνο. Ο Μιχαήλ σπούδασε στο κολλέγιο Ήτον. Ήταν χαρισματικός καλλιτέχνης: η ζωγραφική του διακρινόταν για τα ευχάριστα χρώματα και τον ελεύθερο ρυθμό. Είχε ιδιαίτερη αγάπη για τα κινεζικά έργα σε ριζόχαρτο, καμωμένα με λεπτό κινεζικό ύφος. Ήταν συλλέκτης αντικειμένων κινεζικής πορσελάνης, που συχνά απεικονίζονται στις νεκρές φύσεις του. Επίσης διετέλεσε θεατρικός καλλιτέχνης.

Έλαβε τη Βρετανική υπηκοότητα το 1938, όταν ήταν 40 ετών. Απεβίωσε το 1959 στο Λονδίνο, σε ηλικία 61 ετών, άγαμος.

## Παραπομπές


Κατηγορία:Ρώσοι ζωγράφοι
Κατηγορία:Βρετανοί ζωγράφοι
Κατηγορία:Συλλέκτες
Λομβαρδικό δημοψήφισμα αυτονομίας 2017

Το **Λομβαρδικό δημοψήφισμα αυτονομίας 2017** πραγματοποιήθηκε στις 22 Οκτωβρίου στην Λομβαρδία της Ιταλίας.
Το δημοψήφισμα δεν είναι δεσμευτικό, αλλά μπορεί να έχει συνέπειες όσον αφορά τις διαπραγματεύσεις μεταξύ της ιταλικής κυβέρνησης και της Λομβαρδίας, καθώς η περιφερειακή κυβέρνηση θα ζητήσει περισσότερες εξουσίες, εάν το «ναι» κερδίσει. Επίσης, η γειτονική Βενετία θα διεξαγάγει παρόμοιο δημοψήφισμα την ίδια μέρα. Τόσο ο πρόεδρος της Λομβαρδίας Roberto Maroni όσο και ο πρόεδρος της Βενετίας Luca Zaia είναι μέλη της Lega Nord (LN) και συγκεκριμένα της Lega Lombarda και της Liga Veneta, αντίστοιχα. Το LN είναι ισχυρός υποστηρικτής της ομοσπονδιακής μεταρρύθμισης, αλλά στην περίπτωση αυτή τα δημοψηφίσματα υποστηρίζονται επίσης από το Κίνημα των Πέντε Αστέρων.

Η εφημερίδα Economist, η οποία στοιχηματίζει στο στρατόπεδο «ναι» για να κυριαρχήσει, προβλέπει επίσης ότι, λόγω του αντιληπτού «αντι-νότιου κώνου» της ψηφοφορίας, οι «εθνικές φιλοδοξίες» του Matteo Salvini, ομοσπονδιακού γραμματέα του LN, θα επηρεαστούν αρνητικά με μια ηχηρή νίκη, ενώ ο Ζαΐα θα μπορούσε να γίνει ο «μελλοντικός ηγέτης του κόμματος».

Λομβαρδια
Κατηγορία:Δημοψηφίσματα στην Ιταλία
Δημοψηφισμα
Γεώργιος Μιχαήλοβιτς της Ρωσίας

Ο **Γεώργιος Μιχαήλοβιτς** (ρωσ. *Георгий Миха́йлович*, 23 Αυγούστου 1863 - 28 Ιανουαρίου 1919) από τον Οίκο του Χόλσταϊν-Γκόττορπ-Ρομανώφ ήταν μέγας δούκας της Ρωσίας.

## Βιογραφία
Ήταν το τέταρτο παιδί και ο τρίτος γιος του Μιχαήλ Νικολάεβιτς της Ρωσίας και της Καικιλίας (''Όλγας Φεοντόροβνας''), κόρης του Λεοπόλδου της Βάδης. Μεγάλωσε στην Τιφλίδα όπου ο πατέρας του ήταν γενικός διοικητής του Νοτίου Καυκάσου.

Το 1900 παντρεύτηκε την εξαδέλφη του, Μαρία της Ελλάδας, απέκτησαν δύο κόρες.

Εκτελέστηκε το 1919 στο Φρούριο Πέτρου και Παύλου στην Αγία Πετρούπολη (τότε ''Πέτρογκραντ'') σε ηλικία 56 ετών από τους Μπολσεβίκους μαζί με το μεγαλύτερο αδελφό του, Νικόλαο Μιχαήλοβιτς, και τους εξαδέλφους του, Παύλο Αλεξάνδροβιτς και Δημήτριο Κωνσταντίνοβιτς. Ο δεύτερος νεότερος αδελφός του, Σέργιος Μιχαήλοβιτς, είχε εκτελεστεί ένα χρόνο νωρίτερα σε ορυχείο στο Αλαπάγεφσκ μαζί με πέντε ακόμη συγγενείς.

## Οικογένεια
Νυμφεύτηκε το 1900 την εξαδέλφη του, Μαρία της Ελλάδας, κόρη του Γεωργίου Α΄ της Ελλάδας, και είχε τέκνα:
* Νίνα (1901 - 1974), παντρεύτηκε τον πρίγκιπα Πάβελ Αλεξαντρόβιτς Τσαφτσάβαντζε από το Κακέτι της Γεωργίας, απόγονο του Γεωργίου ΙΒ΄ της Γεωργίας (απεβ. 1800).
* Ξένια (1903 - 1965), παντρεύτηκε πρώτα τον Ουίλλιαμ Μπέιτμαν Λιντς τον νεότερο και μετά τον Χέρμαν Τζαντ.

## Πρόγονοι

## Παραπομπές


## Βιβλιογραφία
* Alexander, Grand Duke of Russia. Once a Grand Duke. Cassell, London, 1932, ASIN: B000J3ZFL2
* Chavchavadze, David. The Grand Dukes, Atlantic, 1989, ISBN 0-938311-11-5
* Cockfield, Jamie H. White Crow: The Life and Times of the Grand Duke Nicholas Mikhailovich Romanov, 1859-1919. Praeger, 2002, ISBN 0-275-97778-1
* Marie Georgievna, Grand Duchess of Russia. A Romanov Diary: the Autobiography of the Grand Duchess Marie Georgievna of Russia. Gilbert's Books, 2012. ISBN 978-09865310-6-4
* King, Greg and Wilson, Penny. Gilded Prism: The Konstantinovichi Grand Dukes and the Last Years of the Romanov Dynasty . Eurohistory, 2006. ISBN 978-0977196142

Κατηγορία:Μεγάλοι Δούκες της Ρωσίας
Κατηγορία:Οίκος του Σλέσβιχ-Χόλσταϊν-Γκόττορπ
Μπομπ Χόσκινς

Ο **Ρόμπερτ Γουίλιαμ Χόσκινς** (αγγλ.:*Robert William Hoskins*), (26 Οκτωβρίου 1942 – 29 Απριλίου 2014) γνωστός ως **Μπομπ Χόσκινς** ήταν Άγγλος ηθοποιός.

## Βιογραφία
Γεννήθηκε το 1942 στο Δυτικό Σάφοκ της Αγγλίας. Είχε συμμετάσχει σε πολλές κινηματογραφικές ταινίες και σειρές και αναγνωρίστηκε παγκοσμίως.

Το 1986 πρωταγωνίστησε στην ταινία *Μόνα Λίζα* και κέρδισε βραβείο καλύτερου ηθοποιού στο φεστιβάλ των Καννών, Χρυσή Σφαίρα Α' Ανδρικού ρόλου, BAFTA Α' Ανδρικού ρόλου και έλαβε υποψηφιότητα για Όσκαρ Α' Ανδρικού Ρόλου. Επίσης, το 1997 κέρδισε το βραβείο καλύτερου Ευρωπαίου ηθοποιού της χρονιάς στα Βραβεία Ευρωπαϊκού Κινηματογράφου.

Το 2012 ανακοίνωσε ότι σταματά την υποκριτική, καθώς διαγνώσθηκε με Πάρκινσον. Απεβίωσε το 2014 από πνευμονία.

## Φιλμογραφία

## Παραπομπές


Κατηγορία:Άγγλοι ηθοποιοί τηλεόρασης
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί φωνής
Κατηγορία:Βραβευμένοι με BAFTA Α' Ανδρικού Ρόλου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Δράμα)
Σεργκέι Μιχαήλοβιτς της Ρωσίας

Ο **Σέργιος Μιχαήλοβιτς** (ρωσικά: *Серге́й Миха́йлович*, 7 Οκτωβρίου 1869 - 18 Ιουλίου 1918) από τον Οίκο του Σλέσβιχ-Χόλσταϊν-Γκόττορπ ήταν μέγας δούκας της Ρωσίας.

## Βιογραφία
Ήταν το έκτο παιδί και ο πέμπτος γιος του Μιχαήλ Νικολάεβιτς της Ρωσίας και της Καικιλίας (''Όλγας Φεοντόροβνας''), κόρης του Λεοπόλδου της Βάδης.  

Εκτελέστηκε το 1918 σε ορυχείο του Αλαπάγεβσκ στα Ουράλια από τους Μπολσεβίκους μαζί με τους Ιωάννη, Κωνσταντίνο, Ιγκόρ (γιούς του εξαδέλφου του, Κωνσταντίνου Κωνσταντίνοβιτς), τον Βλαδίμηρο (γιο του εξαδέλφου του, Παύλου Αλεξάνδροβιτς) και την Ελισάβετ Φεοντόροβνα (σύζυγο του εξαδέλφου του, Σεργίου Αλεξάνδροβιτς). Ο Σέργιος ήταν 49 ετών, άγαμος.

## Πρόγονοι

## Παραπομπές


## Βιβλιογραφία
* Alexander, Grand Duke of Russia, *Once a Grand Duke*, Cassell, London, 1932.
* Chavchavadze, David, *The Grand Dukes*, Atlantic, 1989, ISBN 0-938311-11-5
* Cockfield, Jamie H, *White Crow*, Praeger, 2002, ISBN 0-275-97778-1
* Hall, Coryne, *Imperial Dancer*, Sutton publishing, 2005, ISBN 0-7509-3558-8
* Katin-Yartsev, M and Shumkov, A. *Costume Ball at the Winter Palace*. Russky Antiquariat, 2003, ISBN 5981290021
* King, Greg & Wilson, Penny, *Gilded Prism*, Eurohistory, 2006, ISBN 0-9771961-4-3
* Maylunas, Andrei and Mironenko, *Sergei, A Life Long Passion*, Doubleday, New York. 1997.ISBN 0-385-48673-1
* Perry, John and Pleshakov, Constantine, *The Flight of the Romanovs*, Basic Books, 1999, ISBN 0-465-02462-9.
* Van Der Kiste, John, *The Romanovs 1818-1959*, Sutton Publishing, 1999, ISBN 0-7509-2275-3.
* Zeepvat, Charlotte, *Romanov Autumn*, Sutton Publishing, 2000, ISBN 0-7509-2739-9

## Εξωτερικοί σύνδεσμοι
* 

Κατηγορία:Μεγάλοι Δούκες της Ρωσίας
Κατηγορία:Οίκος του Σλέσβιχ-Χόλσταϊν-Γκόττορπ
Αλέξιος Μιχαήλοβιτς της Ρωσίας

Ο **Αλέξιος Μιχαήλοβιτς** (ρωσ. *Алексей Миха́йлович*, 28 Δεκεμβρίου 1875 - 2 Μαρτίου 1895) από τον Οίκο του Σλέσβιχ-Χόλσταϊν-Γκόττορπ ήταν μέγας δούκας της Ρωσίας.

## Βιογραφία
Ήταν το έβδομο παιδί και ο έκτος γιος του Μιχαήλ Νικολάεβιτς της Ρωσίας και της Καικιλίας (''Όλγας Φεόντροβνας''), κόρης του Λεοπόλδου της Βάδης.

Εκπαιδευόταν ως αξιωματικός του Ναυτικού, όταν ασθένησε από φυματίωση και απεβίωσε το 1895 στη Σαν Ρέμο της Λιγουρίας, σε ηλικία 20 ετών.

## Πρόγονοι

## Βιβλιογραφία
* *Alexander, Grand Duke of Russia, Once a Grand Duke*, Cassell, London, 1932.
* Cockfield, Jamie H, *White Crow*, Praeger, 2002.
* Chavchavadze, David, *The Grand Dukes*, Atlantic, 1989, ISBN 0-938311-11-5
* Zeepvat, Charlotte, *The Camera and the Tsars*, Sutton Publishing, 2004, ISBN 0-7509-3049-7.

## Εξωτερικοί σύνδεσμοι
* 

Κατηγορία:Μεγάλοι Δούκες της Ρωσίας
Κατηγορία:Οίκος του Σλέσβιχ-Χόλσταϊν-Γκόττορπ
Καλάθι του καταναλωτή

]
Το **καλάθι του καταναλωτή** ή το **καλάθι της νοικοκυράς** αποτελεί το σύνολο αγαθών και υπηρεσιών βάσει των οποίων υπολογίζεται ο δείκτης τιμών καταναλωτή.

Η σύνθεση του καλαθιού, η επιλογή δηλαδή των αγαθών και υπηρεσίων, καθορίζεται απο την τελευταία διαθέσιμη Έρευνα Οικογενειακών Προϋπολογισμών (ΕΟΠ) και άλλων ερευνών αγοράς, και ενημερώνεται ετησίως.

## Ταξινόμηση
Η ταξινόμηση των ειδών του καλαθιού βασίζεται στη διεθνή ταξινόμηση της ατομικής κατανάλωσης με βάση τον σκοπό , όπως αυτή έχει προσαρμοστεί στις ανάγκες της Ευρωπαϊκής Ένωσης. Oι βασικές ομάδες που συνθέτουν το καλάθι του καταναλωτή είναι:
[μικρογραφία|239x239εσ|Μεγαλύτερες Μειώσεις του ΔΤΚ(%)-2017, Πηγή http://www.statistics.gr/el/statistics?p_p_id=documents_WAR_publicationsportlet_INSTANCE_qDQ8fBKKo4lN&p_p_lifecycle=2&p_p_state=normal&p_p_mode=view&p_p_cacheability=cacheLevelPage&p_p_col_id=column-2&p_p_col_count=4&p_p_col_pos=1&_documents_WAR_publicationsportlet_INSTANCE_qDQ8fBKKo4lN_javax.faces.resource=document&_documents_WAR_publicationsportlet_INSTANCE_qDQ8fBKKo4lN_ln=downloadResources&_documents_WAR_publicationsportlet_INSTANCE_qDQ8fBKKo4lN_documentID=279958&_documents_WAR_publicationsportlet_INSTANCE_qDQ8fBKKo4lN_locale=el#page=11 ΕΛΣΤΑΤ]
* Διατροφή και μη αλκοολούχα ποτά
* Αλκοολούχα ποτά και καπνός
* Ένδυση και υπόδηση
* Στέγαση
* Διαρκή αγαθά - Είδη νοικοκυριού και υπηρεσίες
* Υγεία
* Μεταφορές
* Επικοινωνίες
* Αναψυχή - Πολιτιστικές δραστηριότητες
* Εκπαίδευση
* Ξενοδοχεία - Καφέ - Εστιατόρια
* Άλλα αγαθά και υπηρεσίες[μικρογραφία|240x240εσ|Μεγαλύτερες Αυξήσεις του [Δείκτης Τιμών Καταναλωτή|ΔΤΚ(%) - 2017, Πηγή ΕΛΣΤΑΤ]]
Αναλυτικά τα ερευνώμενα είδη παρατείθενται εδώ.

## Μεγαλύτερες μειώσεις και αυξήσεις του ΔΤΚ 2017
Σύμφωνα με τα ραβδογράμματα της ΕΛΣΤΑΤ για το 2017 μεγαλύτερη ήταν η μείωση στην τιμή της πατάτας, των παραϊατρικων υπηρεσιών καθώς και των υπολογιστών, ενώ η τιμή του πετρελαίου θέρμανσης, του ελαιόλαδου και του καφέ παρουσίασαν τη μεγαλύτερη αύξηση.

## Διευκρίνιση
Διευκρινίζεται πως για κάθε αναφορά στοιχείων της ΕΛΣΤΑΤ στο παρόν κείμενο η ΕΛΣΤΑΤ δεν φέρει καμία ευθύνη.

## Παραπομπές


Κατηγορία:Οικονομικά
Χαρουπόμυλος Πανόρμου

right|thumb|350px|Ο Χαρουπόμυλος στο Πάνορμο, 22 Οκτωβρίου 2017. Εξωτερική άποψη
Ο **Χαρουπόμυλος** είναι βιομηχανικό μνημείο στο Πάνορμο Ρεθύμνης. Σήμερα έχει μετατραπεί σε αίθουσα συναυλιών, εκθέσεων και συνεδρίων.

## Ιστορικό
Το βιομηχανικό αυτό μνημείο κατασκευάστηκε το 1930 και αποτελούσε μονάδα επεξεργασίας χαρουπιών, τα οποία την εποχή εκείνη αποτελούσαν σημαντική πρώτη ύλη, κυρίως για την παραγωγή ζωοτροφών, αλλά και την παραγωγή χαρουπόμελου, με συνέπεια να δώσει σημαντική ώθηση στην οικονομία της περιοχής. Σήμερα αποτελεί κατά πάσα βεβαιότητα το μοναδικό διασωθέν εργοστάσιο επεξεργασίας χαρουπιών στην Κρήτη. Οι εγκαταστάσεις του και ο μηχανολογικός εξοπλισμός του αποτελούσαν χαρακτηριστικό δείγμα βιομηχανικής αρχιτεκτονικής στην Ελλάδα. Όταν, το 1967, το εργοστάσιο περιήλθε σε αχρηστία, λόγω ελάττωσης της ζήτησης των προϊόντων χαρουπιού, ο χώρος χρησιμοποιήθηκε από τον τοπικό αγροτικό συνεταιρισμό ως κέντρο αποθήκευσης και διανομής λιπασμάτων, χωρίς όμως να υποστεί την παραμικρή συντήρηση.

Το 1996 ο Χαρουπόμυλος παραχωρήθηκε στην Πολιτιστική Εταιρεία Πανόρμου «Επιμενίδης» και παράλληα κηρύχθηκε ως βιομηχανικό μνημείο από το υπουργείο Πολιτισμού. και ξεκίνησαν εργασίες αναπαλαίωσής του. Ο αχρηστευμένος πλέον μηχανολογικός εξοπλισμός φυλάχθηκε και το εσωτερικό του κτίσματος, το οποίο έχει συνολική επιφάνεια 500 τετρ. μέτρων μετατράπηκε σε αίθουσα πολλαπλών χρήσεων, ενώ παράλληλα δημιουργήθηκαν και εσωτερικά διαζώματα σε ύψος πρώτου ορόφου, συνολική επιφάνειας 100 τετρ. μέτρων. Μετά την αναπαλαίωσή του, η οποία ολοκληρώθηκε το 1998 υπό την επίβλεψη της αρχιτέκτονος Παναγιώτας Τριμανδήλη - Μαγκάν, ο χώρος χρησιμοποιείται ως αίθουσα συναυλιών, θεατρικών και χορευτικών παραστάσεων, εκθέσεων καλλιτεχνημάτων και άλλων πολιτιστικών εκδηλώσεων, ενώ υπάρχει προγραμματισμός να λειτουργήσει και ως εκθεσιακός χώρος αγροτικών προϊόντων υψηλής ποιότητος και προώθησης του αγροτουρισμού. Υπάρχουν, επίσης, σχέδια για να λειτουργήσει η εγκατάσταση ως χώρος προβολής του χαρουπιού, καθώς η χρήση του έχει αρχίσει να αναβαθμίζεται εκ νέου τόσο για την παρασκευή αλεύρου όσο και χαρουπόμελου και για κατανάλωση ως τροφίμων αλλά και στη σύγχρονη ιατροφαρμακευτική βιομηχανία.

## Φωτοθήκη

File:Cherob mill int01.jpg|Χαρουπόμυλος: Το εσωτερικό, κεντρική και δεξιά πτέρυγα
File:Cherob mill int02.jpg|Χαρουπόμυλος: Το εσωτερικό, αριστερή πτέρυγα. Διακρίνεται το εσωτερικό διάζωμα
File:Cherob mill int03.jpg|Χαρουπόμυλος: Το εσωτερικό. Η οροφή όπου διακρίνεται ο εξοπλισμός της αίθουσας σε φωτιστικά
File:epigrafi_cherob_mill.jpg|Η επιγραφή του "Επιμενίδη" στο εξωτερικό του κτίσματος


## Παραπομπές


Κατηγορία:Ρέθυμνο
Εναρμονισμένος δείκτης τιμών καταναλωτή

[μικρογραφία|Ετήσιες μεταβολές (%) ΕνΔΤΚ Ελλάδας και ΕνΔΤΚ Ευρωζώνης. Πηγή [http://www.statistics.gr/el/statistics?p_p_id=documents_WAR_publicationsportlet_INSTANCE_qDQ8fBKKo4lN&p_p_lifecycle=2&p_p_state=normal&p_p_mode=view&p_p_cacheability=cacheLevelPage&p_p_col_id=column-2&p_p_col_count=4&p_p_col_pos=1&_documents_WAR_publicationsportlet_INSTANCE_qDQ8fBKKo4lN_javax.faces.resource=document&_documents_WAR_publicationsportlet_INSTANCE_qDQ8fBKKo4lN_ln=downloadResources&_documents_WAR_publicationsportlet_INSTANCE_qDQ8fBKKo4lN_documentID=280046&_documents_WAR_publicationsportlet_INSTANCE_qDQ8fBKKo4lN_locale=el ΕΛΣΤΑΤ].](https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:%CE%95%CF%84%CE%AE%CF%83%CE%B9%CE%B5%CF%82_%CE%BC%CE%B5%CF%84%CE%B1%CE%B2%CE%BF%CE%BB%CE%AD%CF%82_%28%2525%29_%CE%95%CE%BD%CE%94%CE%A4%CE%9A_%CE%95%CE%BB%CE%BB%CE%AC%CE%B4%CE%B1%CF%82_%CE%BA%CE%B1%CE%B9_%CE%95%CE%BD%CE%94%CE%A4%CE%9A_%CE%95%CF%85%CF%81%CF%89%CE%B6%CF%8E%CE%BD%CE%B7%CF%82.png)

Ο **εναρμονισμένος δείκτης τιμών καταναλωτή** (ΕνΔΤΚ) παρέχει συγκρίσιμα στοιχεία για τον πληθωρισμό των κρατών μελών της Ευρωπαϊκής Ένωσης. Από τον Ιανουάριο του 1996 καταρτίζεται παράλληλα με τον δείκτη τιμών καταναλωτή (ΔΤΚ) από την ΕΛΣΤΑΤ.

Οι ΕνΔΤΚ κάθε κράτους μέλους αποτελούν τη βάση για τον υπολογισμό του Ευρωπαϊκού Δείκτη Τιμών Καταναλωτή (EICP), που μετρά τον πληθωρισμό, και του Δείκτη Τιμών Καταναλωτή της Νομισματικής Ένωσης (MUICP), που μετρά την νομισματική σταθερότητα της Ευρωπαϊκής Κεντρικής Τράπεζας.

## Δείτε επίσης
* Δείκτης τιμών καταναλωτή
* HICP database (Βάση δεδομένων ΕνΔΤΚ) Eurostat.

## Παραπομπές


## Εξωτερικοί σύνδεσμοι
* Εναρμονισμένοι Δείκτες Τιμών Καταναλωτή: Τα Εννοιολογικά τους Θεμέλια Έγγραφο εργασίας της ΕΚΤ, αριθ. 130 (PDF 856 KB).
* Συλλογή εγγράφων αναφοράς για τον ΕνΔΤΚ Eurostat.
* Ενότητα για τον ΕνΔΤΚ στον δικτυακό τόπο της Eurostat Eurostat.
* Διεθνείς συγκρίσεις του ΕνΔΤΚ από το Τμήμα Διεθνών Συγκρίσεων Εργασίας.

Κατηγορία:Οικονομικά
Κατηγορία:Πληθωρισμός
Βασιλική φρουρά του Μαρόκου

Η **Βασιλική φρουρά του Μαρόκου** (*[[αραβικά]]:* الحرس الملكي المغربي*, , *) είναι επίσημο τμήμα των Μαροκινών Ενόπλων Δυνάμεων. Ωστόσο, βρίσκεται υπό τον άμεσο επιχειρησιακό έλεγχο του ανώτατου άρχοντα της χώρας, του Βασιλιά του Μαρόκου. Το μόνο καθήκον του φρουρού της βασιλικής φρουράς, είναι να εξασφαλίσει την ασφάλεια και την ακεραιότητα του βασιλιά και της βασιλικής οικογένειας του Μαρόκου.

## Ιστορικό
[thumb|Μέλος της βασιλικής φρουράς στο [Μαυσωλείο του Μοχάμεντ Ε΄.]]
thumb|Έφιππα μέλη της βασιλικής φρουράς στο Μαυσωλείο του Μοχάμεντ Ε΄.
thumb|Ένα ζεύγος της βασιλικής φρουράς
thumb|Έφιππος φρουρός.
Η ίδρυσης της βασιλικής φρουράς ανάγεται στο έτος 1088, την εποχή της Δυναστείας των Αλμοραβιδών, όταν ο Γιουσούφ ιμπν Τασφίν ίδρυσε τη φημισμένη Μαύρη Φρουρά ως προσωπική φρουρά του. Το στρατιωτικό σώμα, που αποτελούνταν κυρίως από μαύρους αφρικανούς της κοιλάδας της Σενεγάλης, διατηρήθηκε και μέσω του 15ου αιώνα επί Δυναστείας των Αλμοαδών. Ο Αλαουίτης σουλτάνος Ισμαήλ ιμπν Σαρίφ αναδιοργάνωσε τη Μαύρη Φρουρά σε μόνιμες μονάδες πεζικού και ιππικού στις αρχές του 18ου αιώνα. Για να επανδρώσει τη φρουρά, κάλεσε Μπαμπαρά άνδρες που είχαν μόλις εξισλαμιστεί, κάνοντάς τους να ορκιστούν πάνω σε χαντίθ που συνέταξε ο ιμάμης Μουχάμαντ αλ-Μπουχαρί. Για αυτό τον λόγο η φρουρά είχε αποκτήσει και τα προσωνύμια *Φρουρά των Μπουχαρά* ή *Μπουχάροι*.

Στις αρχές του 19ου αιώνα, προστίθενται και η μουσική μπάντα, αρχικά με την ονομασία *"Clique de la Garde Noire"* και μεταγενέστερα ως *"Musique Chérifienne de la Garde Noire"*. Κατά την εγκαθίδρυση του γαλλικού προτεκτοράτου του Μαρόκου, η φρουρά μετονομάστηκε ως *"Garde Chérifien"*, δηλαδή "φρουρά του απογόνου του Μωάμεθ" (όπως θεωρείται ο εκάστοτε μαροκινός μονάρχης), ενώ μετά την ανεξαρτησία του Μαρόκου το 1956, μετονομάστηκε σε "βασιλική φρουρά". Όλα τα μέλη της βασιλικής φρουράς φορούν κόκκινο μπερέ. Στη στρατιωτική περιβολή των φρουρών κυριαρχεί παραδοσιακά το κόκκινο χρώμα (το καλοκαίρι όμως κυριαρχεί το λευκό χρώμα) και φοριούνται εκτός από τους εντεταλμένους φρουρούς της βασιλικής οικογένειας, και από το ιππικό και το πεζικό, όταν παρίστανται στρατιωτικοί των τμημάτων αυτών σε επίσημες τελετές και περιστάσεις.

Η βασιλική φρουρά φυλάσσει το παλάτι, τις βασιλικές κατοικίες και το μαυσωλείο του Μοχάμεντ Ε΄, ενώ συνοδεύει τα μέλη της βασιλικής οικογένειας όταν μετακινούνται στο εσωτερικό της χώρας. Εκτός της ασφάλειας των μελών της, αποδίδει τιμές σε αρχηγούς κρατών και κυβερνήσεων, παρελαύνει σε εθνικές παρελάσεις, επετείους και θρησκευτικές εορτές. Η βασιλική μπάντα συμμετέχει σε μουσικές εκδηλώσεις σε διάφορα μέρη του κόσμου. Πριν την ανεξαρτησία της χώρας από τη Γαλλία, πεζοπόρο τμήμα της φρουράς, συμμετείχε στη παρέλαση της 14ης Ιουλίου στο Παρίσι. Εξαίρεση αποτέλεσε το 1999, όταν η βασιλική φρουρά παρέλασε στη λεωφόρο των Ηλυσίων Πεδίων παρουσία του Μαροκινού μονάρχη Χασάν Β΄ και του Γάλλου προέδρου Ζακ Σιράκ.

## Παραπομπές


Φρουρα
Φρουρα
Αδάμ της Βρέμης

Ο **Αδάμ της Βρέμης** (*Adam von Bremen*, πριν το 1050 - περί το 1085) ήταν ένας κορυφαίος Γερμανός χρονικογράφος της Μεσαιωνικής εποχής, γνωστός για το περίφημο έργο του *"Πράξεις των επισκόπων της εκκλησίας του Αμβούργου"*. Λίγα είναι γνωστά για την προσωπική του ζωή, το πιθανότερο είναι ότι κατάγεται από το Μάισσεν στη Σαξονία. Οι ακριβείς ημερομηνίες της γέννησης και του θανάτου του είναι άγνωστες αλλά συνδέεται με οικογενειακές σχέσεις με πολλούς άλλους συγγραφείς. Το όνομα Αδάμ υποδηλώνει ότι ήταν βαθύτατα μορφωμένος περισσότερο από οποιονδήποτε άλλον στην εποχή του, σπούδασε στο Μαγδεμβούργο.

Το 1066 κλήθηκε από τον αρχιεπίσκοπο Άνταλμπερτ του Αμβούργου να παραβρεθεί στην εκκλησία της Βρέμης, πέρασε όλα τα στάδια εκπαίδευσης μέχρι το 1069 που έγινε διευθυντής της Καθεδρικής σχολής της επισκοπής. Στη συνέχεια ξεκίνησε τη συγγραφή του σπουδαίου έργου του.
Οι δραστηριότητες του ως απεσταλμένος της εκκλησίας της Βρέμης του επέτρεψαν να συγκεντρώσει πληροφορίες σχετικά με την ιστορία ολόκληρης της βόρειας Γερμανίας. Η παραμονή του στην αυλή του Σβεν Β΄ της Δανίας του επέτρεψε να συγκεντρώσει πληροφορίες σχετικά με τη Δανία και τις υπόλοιπες χώρες της Σκανδιναβίας.
Ανάμεσα στις υπόλοιπες πληροφορίες που μας παρέχει είναι η περιγραφή της ιστιοπλοϊκής διαδρομής από το Χέλσινγκορ στο Χέλσινγκμποργκ.

## Παραπομπές


## Πηγές
*Gilman, ed., Daniels (1905). The New International Encyclopedia. New York: Dodd, Mead & Co
*Chłopacka Hanna: Adam Bremeński. In: Słownik Starożytności Słowiańskich. Vol. 1. 1961

## Εξωτερικοί σύνδεσμοι
*Αδάμ της Βρέμης
*Λεξικό

Κατηγορία:Γερμανοί ιστορικοί
Αλέξανδρος Μιχαήλοβιτς της Ρωσίας

Ο **Αλέξανδρος Μιχαήλοβιτς** (ρωσ. *Александр Михайлович*, 13 Απριλίου 1866 - 26 Φεβρουαρίου 1933) από τον Οίκο των Ρομανώφ ήταν μέγας δούκας της Ρωσίας.

## Βιογραφία
Ήταν ο τέταρτος γιος του Μιχαήλ Νικολάγεβιτς  της Ρωσίας και της Καικιλίας της Βάδης (''Όλγας Φεοντόροβνας''), κόρης του Λεοπόδου της Βάδης.

Απεβίωσε το 1933 στη βίλα Sainte Thérèse, στο Ροκεμπρύν-Καπ-Μαρτίν της Γαλλίας σε ηλικία 67 ετών.

## Οικογένεια
Νυμφεύτηκε το 1894 την Ξένια Αλεξάνδροβνα, κόρη του Αλεξάνδρου Γ΄ της Ρωσίας, και είχε τέκνα:
* Ειρήνη (1895 - 1970), παντρεύτηκε τον Φέλιξ Φελίξοβιτς Γιουσούποφ, Κόμη Σουμαρόκο-Έλστον.
* Ανδρέας (1897 - 1981), Πρίγκιπας της Ρωσίας.
* Θεόδωρος (1898 - 1968), Πρίγκιπας της Ρωσίας.
* Νικήτας (1900 - 1974), Πρίγκιπας της Ρωσίας.
* Δημήτριος (1901 - 1980), Πρίγκιπας της Ρωσίας.
* Ραστισλάβος (1902 - 1978), Πρίγκιπας της Ρωσίας.
* Βασίλειος (1907 - 1989), Πρίγκιπας της Ρωσίας.

## Πρόγονοι

## Παραπομπές


## Αναφορές
* "Alexander Mikhailovich of Russia in the history of the Hotel du Palais, 1910". Grand Hotels of the World.
* "Michael Mikhailovich of Russia in the history of the Hotel Carlton". Grand Hotels of the World.
* N. Berezovsky, VD Dotsenko, VP Tyurin. Russian Imperial Navy. 1696–1917. Moscow, 1996. (στα Ρωσικά).

## Εξωτερικοί σύνδεσμοι
* 

Κατηγορία:Οίκος του Σλέσβιχ-Χόλσταϊν-Γκόττορπ
Κατηγορία:Ρώσοι στρατιωτικοί
Κατηγορία:Μεγάλοι Δούκες της Ρωσίας
Κατηγορία:Ρώσοι ελευθεροτέκτονες
Δημήτριος Αλεξάνδροβιτς της Ρωσίας

Ο **Δημήτριος Αλεξάνδροβιτς** (ρωσ. *Дмитрий Александрович*, 15 Αυγούστου 1901 - 7 Ιουλίου 1980) από τον Οίκο των Ρομανώφ του κλάδου Μιχαήλοβιτς, ήταν πρίγκιπας της Ρωσίας.

## Βιογραφία
Ήταν το πέμπτο παιδί και ο τέταρτος γιος του Αλεξάνδρου Μιχαήλοβιτς της Ρωσίας και της Ξένιας Αλεξάνδροβνας, κόρης του Αλεξάνδρου Γ΄ της Ρωσίας.

Απεβίωσε το 1980 στο Λονδίνο σε ηλικία 79 ετών.

## Οικογένεια
Νυμφεύτηκε πρώτα το 1931 τη Μαρίνα Αλεξάνδροβνα, κόρη του κόμη Σεργκέι Αλεξάνδροβιτς Γκολενίστσεβ-Κουτούζοφ, και είχε τέκνο:
* Ναντέζντα (1933 - 2002), παντρεύτηκε πρώτα τον Άντονυ Άλλεν και μετά τον Χολλ Κλαρκ.

Το 1947 διαζεύχθηκε και το 1954 έκανε δεύτερο γάμο με τη Μάργκαρετ Σίλα ΜακΚέλλαρ Τσίζομ, κόρη του Χάρρυ Τσίζομ, από την Αυστραλία.

## Παραπομπές


## Αναφορές
* Beéche, Arturo and Hall, Coryne. Apapa: Christian IX of Denmark and his Descendants. Eurohistory.com, 2014. ISBN 978-0-9854603-4-1
* Van Der Kiste, John & Hall, Coryne. Once a Grand Duchess: Xenia, Sister of Nicholas II. Sutton Publishing, 2002. ISBN 0-7509-2749-6.
* Willis, Daniel. The Romanovs in the 21st Century: a genealogical Biography. VDM, 2009. ISBN 978-3-639-17480-9.
*About Prince Dmitri of Russia
*About Princess Marina of Russia and Princess Margaret of Russia

Κατηγορία:Οίκος του Σλέσβιχ-Χόλσταϊν-Γκόττορπ
Βασίλειος Αλεξάνδροβιτς της Ρωσίας

Ο **Βασίλειος Αλεξάνδροβιτς** (ρωσ. *Василий Александрович*, 7 Ιουλίου 1907 - 23 Ιουνίου 1989) από τον Οίκο των Ρομανώφ του κλάδου Μιχαήλοβιτς, ήταν πρίγκιπας της Ρωσίας.

## Βιογραφία
Ήταν το έβδομο παιδί και ο έκτος γιος του Αλεξάνδρου Μιχαήλοβιτς της Ρωσίας και της Ξένιας Αλεξάνδροβνας, κόρης του Αλεξάνδρου Γ΄ της Ρωσίας.

Απεβίωσε το 1989 στο Γούντσαιντ της Καλιφόρνια σε ηλικία 82 ετών.

## Οικογένεια
Νυμφεύτηκε το 1931 τη Νατάλια Γκολύτσινα, μακρινή εξαδέλφη της συζύγου τού Ροστισλάβου Αλεξάνδροβιτς, αδελφού του Βασιλείου. Είχε τέκνο:
* Μαρίνα (γενν. 1940), παντρεύτηκε τον Ουίλλιαμ Μπήντλστον, έμπορο έργων τέχνης.

## Παραπομπές


## Περαιτέρω ανάγνωση
* Van Der Kiste, John & Hall Coryne . Once a Grand Duchess: Xenia, Sister of Nicholas II, Sutton Publishing, 2002. ISBN 0-7509-2749-6.
* Willis, Daniel. The Romanovs in the 21st Century: a genealogical Biography, VDM, 2009. ISBN 978-3-639-17480-9.
* Vasili Romanov, 81, Nephew of Last Czar, ''New York Times
* About Prince Vasili of Russia

Κατηγορία:Οίκος του Σλέσβιχ-Χόλσταϊν-Γκόττορπ
Φεοντόρ Αλεξάνδροβιτς της Ρωσίας

Ο **Θεόδωρος Αλεξάνδροβιτς** (ρωσ. *Феодор Александрович*, 23 Δεκεμβρίου 1898 - 30 Νοεμβρίου 1968) από τον Οίκο των Ρομανώφ του κλάδου Μιχαήλοβιτς, ήταν πρίγκιπας της Ρωσίας.

## Βιογραφία
Ήταν το τρίτο παιδί και ο δευτερότοκος γιος του Αλεξάνδρου Μιχαήλοβιτς της Ρωσίας και της Ξένιας Αλεξάνδροβνας, κόρης του Αλεξάνδρου Γ΄ της Ρωσίας.

Απεβίωσε το 1968 στο Ασκαίν της Γαλλίας σε ηλικία 69 ετών.

## Οικογένεια
Νυμφεύτηκε το 1923 την Ιρίνα Πάβλοβνα Πάλεϋ, κόρη του Παύλου Αλεξάνδροβιτς της Ρωσίας, και είχε τέκνο:
* Μιχαήλ (1924 - 2008), Πρίγκιπας της Ρωσίας.

Το 1936 διαζεύχθηκαν.

## Αναφορές
* Van Der Kiste, John & Hall, Coryne. *Once a Grand Duchess: Xenia, Sister of Nicholas II*. Sutton Publishing, 2002. ISBN 0-7509-2749-6.
* Willis, Daniel. *The Romanovs in the 21st Century: a genealogical Biography*. VDM, 2009. ISBN 978-3-639-17480-9.

## Αναφορές σε πηγές


Κατηγορία:Οίκος του Σλέσβιχ-Χόλσταϊν-Γκόττορπ
Μιχαήλ Φεοντόροβιτς της Ρωσίας

Ο **Μιχαήλ Φεοντόροβιτς** (ρωσικά Михаил Федорович, 4 Μαΐου 1924 – 22 Σεπτεμβρίου 2008) από τον Οίκο του Σλέσβιχ-Χόλσταϊν-Γκόττορπ του κλάδου των Μιχαήλοβιτς, ήταν πρίγκιπας της Ρωσίας.

## Βιογραφία
Ήταν ο μόνος γιος του Φεοντόρ Αλεξάνδροβιτς πρίγκιπα της Ρωσίας και της Ειρίνας Πάλεϋ, κόρης του Παύλου Αλεξάνδροβιτς μεγάλου δούκα της Ρωσίας.

Απεβίωσε το 2008 στο Παρίσι σε ηλικία 84 ετών την ίδια ημέρα με τον εξάδελφό του Μιχαήλ Αντρέγιεβιτς.

## Οικογένεια
Νυμφεύτηκε το 1958 τη Χέλγκα Στάουφενμπερκ και είχε τέκνο:
* Μιχαήλ Μιχαήλοβιτς 1959-2001, πρίγκιπας της Ρωσίας.

Το 1992 διαζεύχθηκε και το 1994 έκανε δεύτερο γάμο με την Μαρία δε λας Μερθέδες Ουστρέλλ-Καμπάνι.

## Παραπομπές


## Εξωτερικοί σύνδεσμοι
* Prince Michael Feodorovich of Russia on IMDb
* Romanoff Family Association
* Prince Michael Feodorovich on YouTube

Κατηγορία:Πρίγκιπες της Ρωσίας
Κατηγορία:Ρώσοι σκηνοθέτες κινηματογράφου
Ανδρέας Αντρέγιεβιτς της Ρωσίας

Ο **Ανδρέας Αντρέγιεβιτς**, ρωσικά Андрей Андреевич (21 Ιανουαρίου 1923 - 28 Νοεμβρίου 2021) από τον Οίκο του Σλέσβιχ-Χόλσταϊν-Γκόττορπ του κλάδου των Μιχαήλοβιτς, ήταν πρίγκιπας της Ρωσίας.

## Βιογραφία
Είναι ο δευτερότοκος γιος του Ανδρέα Αλεξάνδροβιτς πρίγκιπα της Ρωσίας και της Ελισαβέτας Ρούφφο.

## Οικογένεια
Νυμφεύτηκε το 1951 την Έλενα, κόρη του Κωνσταντίνου Αφανάσιεβιτς Ντούρνεβ και έχει τέκνο:
* Αλέξης γενν. 1953, πρίγκιπας της Ρωσίας.

Το 1959 διαζεύχθηκαν και το 1961 ο Ανδρέας έκανε δεύτερο γάμο με την Κάθλην Νόρρις, εγγονή του συγγραφέα Τσαρλς Νόρις και της συζύγου του, επίσης συγγραφέως, Κάθλιν Τόμσον. Έχει τέκνα:
* Πέτρος γενν. 1961, πρίγκιπας της Ρωσίας, διάδοχος του πατέρα του ως αρχηγός του Οίκου.
* Ανδρέας γενν. 1963, πρίγκιπας της Ρωσίας.

Η Κάθλιν απεβίωσε το 1967 και ο Ανδρέας έκανε τρίτο γάμο το 1987 με την Αμερικανίδα ζωγράφο Ίνετς φον Μπάχελιν (Ίνεζ Στόρερ), κόρη του Φραντς Μπάχελιν.

## Παραπομπές


## Εξωτερικοί σύνδεσμοι
*The Boy Who Would Be Tsar: The Art Of Prince Andrew Romanoff
*Romanov Family Association
*NPR Interview, January 2007 with Andrew Romanoff: "The Boy Who Would Be Tsar"

Κατηγορία:Ρώσοι καλλιτέχνες
Κατηγορία:Πρίγκιπες της Ρωσίας
Ανδρέας Αλεξάνδροβιτς της Ρωσίας

Ο **Ανδρέας Αλεξάνδροβιτς** (ρωσ. *Андрей Александрович*, 24 Ιανουαρίου 1897 - 8 Μαΐου 1981) από τον Οίκο των Ρομανώφ του κλάδου Μιχαήλοβιτς, ήταν πρίγκιπας της Ρωσίας.

## Βιογραφία
Ήταν το δεύτερο παιδί και ο πρωτότοκος γιος του Αλεξάνδρου Μιχαήλοβιτς της Ρωσίας και της Ξένιας Αλεξάνδροβνας, κόρης του Αλεξάνδρου Γ΄ της Ρωσίας.

Απεβίωσε το 1981 στην Οικία Πρόβεντερ του Φάβερσαμ, στο Κεντ της Αγγλίας, σε ηλικία 84 ετών.

## Οικογένεια
Νυμφεύτηκε πρώτα την Ελισαμπέττα Φαμπρίτσιεβνα ντι Σάσσο -Ρούφφο και είχε τέκνα:
* Ξένια (1919 - 2000), παντρεύτηκε πρώτα τον Καλχούν Ανκρούμ και μετά τον Τζέφρυ Τουθ.
* Μιχαήλ (1920 - 1998), Πρίγκιπας της Ρωσίας.
* Ανδρέας (1923 - 2021), Πρίγκιπας της Ρωσίας.

Η Ελισάβετ απεβίωσε σε έναν βομβαρδισμό το 1940, ήδη βαριά άρρωστη από καρκίνο, και το 1942 ο Ανδρέας έκανε δεύτερο γάμο με την Ναντίν ΜακΝτούγκαλλ, κόρη του Χέρμπερτ ΜακΝτούγκαλλ, αντιστράτηγου και είχε τέκνο:
* Όλγα (γενν. 1950), παντρεύτηκε τον Τόμας Μάθιου.

## Παραπομπές


## Αναφορές
* Princess Olga Romanoff. *My father and his family*. Royalty Digest Quarterly. 2007 N 1.
* Van Der Kiste, John & Hall, Coryne. *Once a Grand Duchess: Xenia, Sister of Nicholas II*. Sutton Publishing, 2002. ISBN 0-7509-2749-6.
* Willis, Daniel. *The Romanovs in the 21st Century: a genealogical Biography*. VDM, 2009. ISBN 978-3-639-17480-9.

## Εξωτερικοί σύνδεσμοι
* 

Κατηγορία:Οίκος του Σλέσβιχ-Χόλσταϊν-Γκόττορπ
Αλέξανδρος Νικίτιτς της Ρωσίας

Ο **Αλέξανδρος Νικίτις**, ρωσικά Александр Никитич (4 Νοεμβρίου 1929 - 22 Σεπτεμβρίου 2002) από τον Οίκο του Σλέσβιχ-Χόλσταϊν-Γκόττορπ του κλάδου Μιχαήλοβιτς, ήταν πρίγκιπας της Ρωσίας.

## Βιογραφία
Ήταν ο δευτερότοκος γιος του Νικίτα Αλεξάνδροβιτς πρίγκιπα της Ρωσίας και της Μαρίας, κόρης του Ιλαρίονος Βοροντσόβ-Ντάσκοβ.

Απεβίωσε το 2002 στο Λονδίνο σε ηλικία 73 ετών.

## Οικογένεια
Νυμφεύτηκε το 1971 τη Μαρία Βαλγκουαρνέρα ντι Νιστσέμι, Ιταλή ευγενή· δεν απέκτησαν τέκνα.

## Παραπομπές


## Εξωτερικοί σύνδεσμοι
*Romanov Family Association
*About Prince Alexander of Russia

Κατηγορία:Πρίγκιπες της Ρωσίας
Ροστισλάβ Αλεξάνδροβιτς της Ρωσίας

Ο **Ροστισλάβος Αλεξάνδροβιτς** (ρωσ. *Ростислав Александрович*, 2 Νοεμβρίου 1902 - 31 Ιουλίου 1978) από τον Οίκο των Ρομανώφ του κλάδου Μιχαήλοβιτς, ήταν πρίγκιπας της Ρωσίας.

## Βιογραφία
Ήταν το έκτο παιδί και ο πέμπτος γιος του Αλεξάνδρου Μιχαήλοβιτς της Ρωσίας και της Ξένιας Αλεξάνδροβνας, κόρης του Αλεξάνδρου Γ΄ της Ρωσίας.

Απεβίωσε το 1978 στις Κάννες της Γαλλίας, σε ηλικία 76 ετών.

## Οικογένεια
Νυμφεύτηκε πρώτα το 1928 την Αλεξάντρα Πάβλοβνα Γκαλίτσινα, κόρη του Πάβελ Γκαλίτσιν, και είχε τέκνο:
* Ροστισλάβ (1938 - 1999), πρίγκιπας της Ρωσίας.

Το 1944 διαζεύχθηκε και το ίδιο έτος ο Ροστισλάβ έκανε δεύτερο γάμο με την Άλις Έιλκεν και είχε τέκνο:
* Νικολάι (1945 - 2000), Πρίγκιπας της Ρωσίας.

Το 1951 διαζεύχθηκε και το 1954 έκανε τρίτο γάμο με τη Χέντβιχ Μαρία Γκέρτρουντ Έβα φον Σαππουί· δεν απέκτησαν απογόνους.

## Παραπομπές


## Αναφορές
* "Princess Xenia of Russia". The Daily Telegraph. 2001-08-23.
*  "Princess Xenia of Russia". The Daily Telegraph. 2001-08-23. Retrieved 2008-02-05.
Άλμα πάνω ^ Royal Russia - The fate of the Romanovs: The Survivors
* Αlmanach de Gotha (186th ed.). 2003. p. 314. ISBN 0-9532142-4-9.

## Εξωτερικοί σύνδεσμοι
* 

Κατηγορία:Οίκος Ρομάνοφ
Ντόναλντ Γουίλιαμ Μπάτλερ

Ο **Ντόναλντ «Ντον» Γουίλιαμ Μπάτλερ** (αγγλικά: *Donald "Don" William Butler*), γεννημένος στις 17 Μαρτίου 1910, είναι Βρετανός πρώην πρωταθλητής της αντισφαίρισης. 

Στο κύπελλο Ντέιβις έχει αγωνιστεί για την Μεγάλη Βρετανία το 1938 και το 1947 με προσωπικό ρεκόρ 2 νίκες και 5 ήττες.

Στο Πρωτάθλημα αντισφαίρισης Ανατολικής Μεσογείου και το 1948, ήταν φιναλίστ στον τελικό του μονού όπου έχασε από τον Στάλιο, νικητής στο διπλό με συμπαίκτη τον Πατ Χιουζ και νικητής και στο μεικτό με συμπαίκτρια την Ζαν Κερτιέ. Το 1938 ήταν νικητής στο πρωτάθλημα Βόρειας Αγγλίας, στο πρωτάθλημα Σκωτίας σε σκληρή επιφάνεια ήταν δεύτερος το 1950, νικητής στο πρωτάθλημα Νότιας Νορθουμπίας το 1950.

## Παραπομπές


Κατηγορία:Βρετανοί αθλητές της αντισφαίρισης
Υδάτινες ιστορίες

Το ***Υδάτινες ιστορίες*** (Πρωτότυπος τίτλος: ***The Life Aquatic with Steve Zissou***) είναι μία αμερικανική δραματική-κωμική ταινία του 2004, σε σκηνοθεσία Γουές Άντερσον, ο οποίος συμμετείχε τόσο στο σενάριο όσο και στη παραγωγή. Το σενάριο γράφτηκε μαζί με τον Νόα Μπόμακ. Πρόκειται για την τέταρτη μεγάλου μήκους ταινία του Άντερσον, στην οποία πρωταγωνιστούν οι Μπιλ Μάρεϊ, Όουεν Γουίλσον, Κέιτ Μπλάνσετ, Αντζέλικα Χιούστον, Γουίλεμ Νταφόε και Τζεφ Γκόλντμπλουμ.

Η ταινία γυρίστηκε στη Νάπολη, την Πόντσα και την Ιταλική Ριβιέρα. Η πλοκή της ταινίας επικεντρώνεται στον Steve Zissou, έναν εκκεντρικό ωκεανογράφο, ο οποίος αναζητά εκδίκηση για τον θάνατο του φίλου του, ο οποίος σκοτώθηκε από ένα νέο είδος, τον Ιαγουάρο-Καρχαρία. Ο χαρακτήρας του Μάρεϊ, είναι μία παρωδία και την ίδια στιγμή, φόρος τιμής, στον Ζακ-Ιβ Κουστώ, στον οποίον αφιερώνεται και η ταινία. Η πρεμιέρα έγινε τον Νοέμβριο του 2004, χωρίς να συναντήσει εισπρακτική επιτυχία. Ενώ και οι κριτικές που δέχτηκε ήταν, ως επί το πλείστον μέτριες.

## Παραπομπές


## Εξωτερικοί σύνδεσμοι
*
* 
* "Captain Neato" Christian Lorentzen's review of *The Life Aquatic with Steve Zissou* in n+1 (23 April 2010)

Κατηγορία:Ταινίες του 2004
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2000
Κατηγορία:Αμερικανικές δραματικές κωμικές ταινίες
Κατηγορία:Ταινίες που αφορούν την εκδίκηση
Κατηγορία:Ταινίες σε σκηνοθεσία Γουές Άντερσον
Κατηγορία:Ταινίες παραγωγής Touchstone Pictures
Κατηγορία:Ταινίες σε παραγωγή Γουές Άντερσον
Κατηγορία:Αμερικανικές δραματικές περιπετειώδεις ταινίες
Κατηγορία:Ταινίες γυρισμένες στην Ιταλία
Κατηγορία:Ταινίες με μουσική σύνθεση Μαρκ Μάδερσμπρο
Νικίτα Νικίτιτς της Ρωσίας

Ο **Νικίτα Νικίτιτς** (ρωσ. *Никита Никитич*, 13 Μαΐου 1923 - 3 Μαΐου 2007) από τον Οίκο του Σλέσβιχ-Χόλσταϊν-Γκόττορπ του κλάδου Μιχαήλοβιτς, ήταν πρίγκιπας της Ρωσίας.

## Βιογραφία
Ήταν ο πρωτότοκος γιος του Νικήτα Αλεξάνδροβιτς πρίγκιπα της Ρωσίας και της Μαρίας, κόρης του Ιλαρίονος κόμη Βοροντσόβ-Ντάσκοβ.

Απεβίωσε το 2007 στη Νέα Υόρκη σε ηλικία 84 ετών.

## Οικογένεα
Νυμφεύτηκε το 1961 την Τζέιν-Άννα Σόενβαλτ και είχε τέκνο:
* Φεντόρ 1974-2007, πρίγκιπας της Ρωσίας.

## Παραπομπές


## Εξωτερικοί σύνδεσμοι
*Romanov Family Association

Κατηγορία:Οίκος του Σλέσβιχ-Χόλσταϊν-Γκόττορπ
Νικίτα Αλεξάνδροβιτς της Ρωσίας

Ο **Νικήτας Αλεξάνδροβιτς** (ρωσ. *Никита Александрович*, 13 Ιανουαρίου 1900 - 12 Σεπτεμβρίου 1974) από τον Οίκο των Ρομανώφ του κλάδου Μιχαήλοβιτς, ήταν πρίγκιπας της Ρωσίας.

## Βιογραφία
Ήταν το τέταρτο παιδί και ο τρίτος γιος του Αλεξάνδρου Μιχαήλοβιτς της Ρωσίας και της Ξένιας Αλεξάνδροβνας, κόρης του Αλεξάνδρου Γ΄ της Ρωσίας.

Απεβίωσε το 1974 στις Κάννες της Γαλλίας σε ηλικία 74 ετών και τάφηκε στο Ροκεμπρύν-Καπ-Μαρτίν, δίπλα στους γονείς του.

## Οικογένεια
Νυμφεύτηκε το 1922 τη Μαρία Βορόντσοβα-Ντάσκοβα, κόρη του κόμη Ιλαριόν Ιλαριόνοβιτς Βοροντσόφ-Ντάσκοφ, και είχε τέκνα:
* Νικίτα (1923 - 2007), Πρίγκιπας της Ρωσίας.
* Αλεξάντρ (1919 - 2002), Πρίγκιπας της Ρωσίας.

## Παραπομπές


## Αναφορές
* Kiste, John van der, & Hall, Coryne. *Once a Grand Duchess: Xenia, Sister of Nicholas II*, Sutton Publishing, 2002. ISBN 0-7509-2749-6.
* Willis, Daniel. *The Romanovs in the 21st Century: a genealogical Biography*, VDM, 2009. ISBN 978-3-639-17480-9.
* About Prince Nikita of Russia
*About Princess Maria of Russia

## Εξωτερικοί σύνδεσμοι
* 

Κατηγορία:Οίκος του Σλέσβιχ-Χόλσταϊν-Γκόττορπ